Două copile de 13 și 14 ani s-au îmbrâncit pe o stradă din Caransebeș.
Inspectoratul de Poliție Județean Caraș-Severin precizează că polițiștii s-au sesizat din oficiu privind săvârșirea infracțiunii de lovire sau alte violențe, după ce imagini cu două fete, de 13 și 14 ani, care s-au luat la bătaie, au apărut în spaţiul public.
CITEȘTE ȘI: Salonul de Carte Bookfest revine la Timișoara
"În urma vizualizării imaginilor, polițiștii s-au sesizat din oficiu privind săvârșirea infracțiunii de lovire sau alte violențe, cele două tinere de 13 și 14 ani care apar în imagini fiind identificate.
Din verificările efectuate, altercația ar fi avut loc în data de 11 martie 2024, pe strada Vasile Alecsandri din municipiul Caransebeș.
Polițiștii continuă cercetările în acest caz pentru stabilirea cu exactitate a tuturor circumstanțelor în care s-a produs evenimentul și dispunerea măsurilor legale, care se impun", a transmis IPJ Caraş-Severin.